รู้สึกมีอะไรติดอยู่ที่ลำคอด้านขวาแถวๆหลังโคนลิ้น กลืนอาหารดื่มน้ำได้ปกติ แต่เวลากลืนน้ำลายมันจะขัดๆเล็กน้อย มีอาการไอนิดหน่อยร่วมด้วย ตอนเป็นแรกๆรู้สึกเหมือนมีอะไรมีขวางลำคอกลืนไม่ได้ หายใจลำบากมาก ไปหามาบอกเป็นต่อมน้ำเหลืองโต เลยให้ยามากินชุดนึง หลังจากกินยาหมดไปมันก็เริ่มดีขึ้น จากกลืนอะไรไม่ได้ หายใจลำบาก อาการก็กลับมาเกือบปกติ แต่ก็ยังรู้สึกเหมือนมีอะไรติดอยู่ที่ลำคอด้านขวาเหมือนเดิม ไม่ทราบว่าเป็นอันตรายมั้ยมากครับ
 คงไม่อันตรายครับ เพราะแพทย์ได้ตรวจแล้ว และไม่มีอาการเลวลง การที่มีต่อมน้ำเหลืองโตแสดงว่าต้องมีการอักเสบในลำคอ เมื่อหายแล้ว ก็ยังอาจรู้สึกว่ามีอะไรติดอยู่ภายใน ถ้าอาการแย่ลง มีไข้ เจ็บคอมาก ควรรีบไปพบแพทย์ครับ เพราะอาจมีการอักเสบเพิ่มที่ลำคออีก